**Események, liturgikus programok**

**Eseménynaptár**

02.06.hétfő 17.00 Felsősök csoportja

02.06.hétfő Ifi falka találkozó

02.07.kedd 10.00 Baba-mama kör

02.08.szerda 19.00 Énekkar

02.09.csütörtök 17.30 Életige kör

02.09.csütörtök 19.00 Ismerkedjünk a Bibliával

02.10.péntek 19.00 Virrasztás

02.13.hétfő 17.00 Elsőáldozók csoportja

02.13.hétfő 19.30 Fiatal családosok köre

**A hét ünnepei**

**Hétfő:** Miki Szent Pál és társai, vértanúk

**Szerda:** Emiliáni Szent Jeromos hitvalló

**Péntek**: Szent Skolasztika szűz

**Szombat**: Lourdes-i Boldogságos Szűz Mária

**Szentmisék, liturgikus templomi események**

**Vasárnap:** 8.45 + Lőrinc

 10.00 Rózsafüzér Társulat tagjaiért

 18.30 Beteg István, + szülők

**Hétfő:** 7.00 + Margit

**Kedd**: 18.30 + szülők és rokonok

**Szerda:**  7.00 + Irma, Katalin

**Csütörtök:** 18.30 + Erzsébet

**Péntek**: 18.30 + Eszter

**Szombat:**  18.30 Élő Bernadett

**Temetések**: 02.08. 10.30 Kispest/ Marton Gyuláné

 02.09. 13.30 Újköztemető - szóróparcella/ Jakab Antalné

Templomunk **Szent István kórusa** szeretettel hív tagjai közé jó hallású, énekelni szerető nőket és férfiakat. A kottaolvasás nem feltétel!

**Ferenc pápa** február 3-án elfogadta Cserháti Ferenc segédpüspök lemondását, és **Martos Levente Balázs** kinevezte egyházmegyén segédpüspökévé.

**Hirdetések**

**Február 12-én** lesz **ruhaosztás** a Karitász csoport szervezésében. Az alkalomra lehet tisztára mosott, használható ruhákat hozni jövő héten, február 6-10. között, iroda időben.

Végre újra **farsangolhatunk** Rákosfalván! Szeretettel hívjuk a Testvéreket farsangi báljainkra **2023. február 18-án, szombaton** a templom szomszédságában levő Álmos Vezér Gimnáziumba ([Budapest, Álmos vezér tere 9, 1144](https://goo.gl/maps/zzBJnbfLCd9Z8tjZ8)).

**Délelőtt 10:00-tól Gyermekek mulatsága**

Jelmezverseny \* Játékok \* Tízórai \* Bukfenc verseny \* Csillámtetoválás \*
Tombola \*

**Este 19:00-tól Farsangi bál**

Hidegtálas vacsora \* Férfikör műsora \* Ákos Atya Kedvence - Sütiverseny\* sok-sok tánc \* Karaoke \*

Meghívók a irodában vagy a sekrestyében kaphatók.

Szívesen fogadunk **sütemény- és italfelajánlásokat**!

**Kedves Rákosfalvai Testvérek!** A **Katolikus Karitász Rákosfalvai Csoportja** nevében hálás köszönetet mondunk Önöknek az elmúlt év folyamán támogatottjainknak nyújtott számos segítségért! Jóleső érzés kimondani és leírni, hogy az Önök segítségével húsvétkor és karácsonykor is 70 - 70 db, egyenként 6-8 kg-os élelmiszercsomagot oszthattunk hajléktalan és egyéb okok miatt rászoruló testvéreinknek. Esetenként évközben is, aki kért, kaphatott élelmiszert, tisztítószert, egyebeket.

A használt ruhákkal kapcsolatban is köszönjük adományaikat! Sok családnak volt lehetősége feltölteni vagy lecserélni ruhatárát. Ezekkel különösen sok örömet okoztak az egyszülős családoknak. Kérjük azonban, hogy az **évi 3 ruha gyűjtés** időpontját tartsák be, mert a meghirdetett akciókon kívül jelenleg nincs módunk a kisebb-nagyobb csomagokat tárolni, vagy elszállítani az ország más pontjain élő rászorulókhoz!

Szeretettel várunk Mindenkit, aki szívesen csatlakozna a Karitász Csoport sokszínű lelki, szellemi vagy fizikai munkát végző csoportjához, vagy csupán érdeklődő.

Továbbiakban is köszönjük támogatásukat és a rászoruló tervéreinkkel való együttérzésüket!  *Karitász csoport vezetősége*

**Ezúton szeretném megköszönni Pálmainé Enikőnek a hosszú időn át végzett Karitász munkáját. Isten adjon neki bőséges jutalmat a szeretettel végzett tevékenységéért!**

Gondolatok a mai naphoz

Ti vagytok a föld sója, a világ világossága!

A föld sójáról szóló jézusi hasonlat mindig is megmozgatta a gondolkodó ember fantáziáját. Már az egyik ókori szerző is arról beszél, hogy úgy vagyunk jelen a társadalomban, mint a só. Egy külső szemlélő számára nem különíthető el, mégis jelen van. Persze, ha túl sok, az sem igazán jó, de hiánya is bajt okoz.

Mai világunk, helyzetünk éppen azt jelzi, hogy hiányzik az élet sava-borsa. Hiányzik a keresztény tanúságtétel, a jellé váló keresztény életmód.

Milyen is a keresztény ember a hétköznapokban? A munkáját becsülettel elvégzi. Betartja az alapvető normákat, szabályokat. Beszéde szelíd, a másikra odafigyelő. Elkötelezett, áldozatos életet él. Mindez persze nem azt jelenti, hogy nem lesz küzdelem az életében. De van egy biztos erőforrása, Jézus Krisztus, az általa adott kegyelem, a vele való kapcsolat. Bár a ma embere nehezen tud mit kezdeni a tekintéllyel, mégis az így élő ember jellé, példává válik környezetében.

Világítani a világban. Ha törekszem keresztényként élni, Isten fénye átsugárzik rajtam. A keresztségünkkor adott gyertya, amelyet a húsvéti gyertyáról gyújtottak meg, lelkemben is meggyújtotta a hit fényét. Ezzel szeretnék világítani. A lelkemben égő fény vajon látszik-e? Mi gátolja?

Mai életünket a bizalmatlanság, a reménytelenség szürke felhője borítja árnyékba. Sok világító és sóvá váló emberre van szükség, hogy oszlani kezdjen a sötétség. Rám és rád, mindannyiunkra szükség van ebben a feladatban!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 5. vasárnap 2023. február 5.



Jöjjetek, boruljunk le, hódoljunk Urunk és alkotónk előtt, mert ő a mi Istenünk. (Zsolt 94,6-7)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Iz 58, 7-10

Ha segítesz a rászorulókon, felragyog világosságod.

Szentlecke: 1Kor 2, 1-5

Nem akarok másról tudni köztetek, csak Jézus Krisztus keresztjéről.

Evangélium: Mt 5, 13-16

Úgy világítson világosságotok az emberek előtt, hogy látva jótetteiteket magasztalják mennyei Atyátokat.